CELEX: 62010TN0151
Language: sk
Date: 2010-04-01 00:00:00
Title: Vec T-151/10: Žaloba podaná 1. apríla 2010 — Bank Nederlandse Gemeenten/Komisia

5.6.2010   
            
            
               SK
            
            
               Úradný vestník Európskej únie
            
            
               C 148/43
            
         Žaloba podaná 1. apríla 2010 — Bank Nederlandse Gemeenten/Komisia
   (Vec T-151/10)
   2010/C 148/72
   Jazyk konania: holandčina
   
      Účastníci konania
   
   
      Žalobkyňa: Bank Nederlandse Gemeenten NV (Haag, Holandsko) (v zastúpení: B. Drijber, advokát)
   
      Žalovaná: Európska komisia
   
      Návrhy žalobkyne
   
   
               —
            
            
               zrušiť rozhodnutie Komisie z 15. decembra 2009 [K(2009) 9963] v rozsahu, v akom Komisia rozhodla, že možnosť spoločnosti zaoberajúcej sa bytovou výstavbou vziať si pôžičku od Bank Nederlandse Gemeenten NV predstavuje štátnu pomoc v zmysle článku 107 ods. 1 ZFEÚ,
            
         
               —
            
            
               zaviazať žalovanú na náhradu trov konania.
            
         
      Žalobné dôvody a hlavné tvrdenia
   
   Žalobou sa žalobkyňa domáha čiastočného zrušenia rozhodnutia Komisie K(2009) 9963 v konečnom znení, z 15. decembra 2009 o štátnej pomoci č. E 2/2005 a N 642/2009 (Holandsko) — existujúca pomoc a osobitná pomoc pri projektoch spoločnosti zaoberajúcej sa bytovou výstavbou.
   Na podporu svojej žaloby žalobkyňa tvrdí, že po prvé napadnuté rozhodnutie porušuje článok 107 ods. 1 ZFEÚ, keďže záver Komisie, že pôžička žalobkyni predstavuje štátnu pomoc, spočíva na nesprávnom výklade predpokladov pripísateľnosti.
   Po druhé porušuje napadnuté rozhodnutie článok 107 ods. 1 ZFEÚ, keďže Komisia sa oprela o záver spočívajúci na nesprávnom posúdení skutočnosti, že pôžička žalobkyni je v rozpore s trhovými podmienkami a preto predstavuje zvýhodnenie.
   Po tretie došlo k porušeniu povinnosti odôvodnenia a povinnosti riadnej starostlivosti, keďže Komisia napriek argumentom holandských orgánov v súvislosti s pôžičkami žalobkyne bez akéhokoľvek preskúmania rozhodla, že pôžička predstavuje štátnu pomoc.